ખાસ પ્રકારના ચેરીયાંના વૃક્ષ ઉપર જયારે ફળ લાગે ત્યારે તે પાકટ થયા બાદ ખરી પડતાં નથી પરંતુ તેના બીજ વૃક્ષ ઉપર જ અંકુરિત થાય છે અને વૃદ્ધિ પામે છે. આમ ચેરનો નવો છોડ વૃક્ષ ઉપર જ તૈયાર થતો જોવા મળે છે. છોડનો જેમ જેમ વિકાસ થાય અને વજન વધે પછી માતૃ-વૃક્ષથી વિખુટો થઇ જમીન પર સીધો જ પડે છે અને તેમાંથી નવું વૃક્ષ તૈયાર થાય છે. આ વિરલ પ્રકારના બીજાંકુરણ અને છોડ બનવાની પ્રક્રિયાને વૈજ્ઞાનિક પરિભાષામાં ‘વિવીપેરી’ અથવા ‘વિવીપેરસ જર્મીનેશન’ કહેવામાં આવે છે. જાણે કે માતાએ પોતાની કુખમાં બાળક પેદા ન કર્યું હોય!!